Bilawal Bhutto Zardari

Bilawal Bhutto Zardari (født Bilawal Zardari; 21. september 1988 i Pakistan)Bilawal Bhutto Zardari  (www.wiki.cn) Accessed December 29 2007 er den eneste sønnen til den pakistanske politikeren og tidligere statsministeren Benazir Bhutto og hennes mann Asif Ali Zardari. Han er også barnebarnet til Zulfikar Ali Bhutto, den første demokratisk valgte statsminister i Pakistan og far til Benazir Bhutto.Family victim of delayed justice, says Bilawal by Shamim-ur-Rahman. (DAWN) 8. august 2004 Den 30. desember 2007, få dager etter at moren ble drept, tok han morens navn som mellomnavn, samtidig med at han ble utnevnt til ny partileder i Pakistan Peoples Party. 

Bakgrunn
Bilawal har to søstre, Bakhtwar og Aseefa.

Bilawal gikk Rashid School For Boys i Dubai, der han var visepresident for studentrådet.Rashid School for Boys Student Council Minutes  December 13 2005 Han innehar også svart belte i Taekwondo.

Han studerer historie ved Oxford University som hans mor Benazir Bhutto og morfar Zulfikar Ali Bhutto gjorde. Mens Benazir Bhutto gikk ved Lady Margaret Hall i Oxford, går Zardari ved Christ Church i Oxford, som hans bestefar. 

Ved Oxford, var Bilawal kjent som "Bilawal Lawalib," der "etternavnet" er en baklengs stavelse av fornavnet. Selv om han gjorde noen forsøk på å skjule sin identitet, var det godt kjent ved Christ Church at han var sønnen til Benazir, og han hadde ofte referanser om sin mor på sin profil på nettstedet Facebook.

Partileder
Benazir Bhuttos ønske
Da Zardari hørte om mordet på sin mor var han ved familiens hjem i Dubai for en vinterferie fra universitetet.'My heart is broken' grieves Bhutto's husband as last UK MP to contact her reflects Daily Mail 28. december 2007 Zardari ble utnevnt til leder i Pakistan Peoples Party 30. desember 2007. Hans far ble først utpekt som leder i henhold til ønskene i hans mors testamente mens hans far ville ikke ha vervet og pekte ut Bilawal, og ville selv være nestleder. Zardari hadde i utgangspunktet ikke noe ønske om bli partileder.Bhuttos sønn (19) vil ikke lede partiet Dagbladet 30. desember 2007 «Demokrati er den beste hevnen» proklamerte Bilawal da han aksepterte valget som ny partileder.Demokrati er den beste hevnen VG 30. desember 2007 Zardari vil fortsette sine studier ved Christ Church før han returnerer for å lede partiet på fulltid. 

Kritikk mot utnevnelsen
Overhodet i Bhutto-klanen og onkel til Benazir Bhutto, Mumtaz Bhutto, kritiserte utnevnelsen av Zardari som partileder, og mente han ikke var en «ekte» Bhutto og at Zardari «ikke ofret noe for partiet».The Guardian: Family rivalries surface to tear at Benazir's legacy, presentert 2. januar 2008 Mumtaz Bhutto uttalte også at lederskapet enten burde gått til Benazirs søster Sana, eller Fatima, Benazirs niese og datter av Benazirs bror Murtaza».The Independent: Bhutto succession will split the party, says tribe leader , presentert 2. januar 2008 Mumtaz Bhutto stilte også spørsmål ved testamentet: «Suddenly a will has come into existence that nobody has seen before» og han anklaget Asif Ali Zardari for å være en «opportunist».Times Online: Family feuds resurface to threaten Benazir Bhutto’s will for party succession, presentert 2. januar 2008
Benazir Bhuttos niese gikk også ut og kritiserte utnevnelsen av Bilawal, og karakteriserte den som en «familiebedrift» og «antikvitetsbutikk».VG: Bhuttos niese hardt ut mot familien, presentert 12. januar 2008

Se også
Pakistan
Bhutto-familien
Morfar – Zulfikar Ali Bhutto
Mormor – Nusrat Bhutto
Mor – Benazir Bhutto
Mordet på Benazir Bhutto
Far – Asif Ali Zardari

Referanser

Eksterne lenker
 BBC News – Profile: Bilawal Bhutto Zardari

Kategori:Pakistanske politikere
Kategori:Personer fra Islamabad
Kategori:Personer fra Dubai